امریکا ده اوچ نفر یاش مسلمان اوقوچی نی اولدیرگن هیکس نینگ اعدام ایتیلیشی ممکن می؟ میلادی 2015 نچی ییلی فبروری آیی نینگ 10 نچی کونیده امریکا قوشمه ایالت لری نینگ شمالی کارولاینا ایالتی ده ضیا شادی برکات, یسر محمد ابو صالحه و رزان محمد نامیده گی اوچ نفر یاش مسلمان نینگ اولدیریلگن جنائی جرم حقیده گی "نفرت جرمی" مباحثه لری دوام ایترایکن, آقلاوچی لر قاتل کریک هیکس نینگ آلیشی ممکن بولگن اینگ آغیر جزا نی معلوم قیلدی. بیرینچی درجه جرم بیلن اوچ فرقلی دعوا آچیلگن هیکس نینگ مجرم اوله راق قبول ایتیلیشی تقدیرده, اعدام ایتیلیشی یاکه ابدی قماققه محکوم ایتیلیشی ممکن. اولدیریلگن یاش لرنینگ عایله لری و اولکه ده گی مسلمان جمعیت لر ایسه, مظنون نینگ آلدین انترنت آرقه لی یازگن پیام لریده دین گه مخالفت کورستگن لیگی و خودی منه شو یاش لر نی بیر نیچه مراتبه تهدید ایتگن لیگی نی معلوم قیلرایکن, اوشبو قتل حادثه سی نینگ "نفرت جرمی اوله راق بهالنتریلیشی کیره ک ایکن لیگی نی بیلدیرماقده. براق, امریکا قوشمه ایالت لری قضائی اورگان لری دن بیر نفر مسئول کیشی, ایالت ده گی قانون لر گه قره گنده, نفرت جرمی نینگ, مظنون نینگ حاضرگی کونده محکمه قیلینیتگن جرم لر دن ینگیل ایکن لیگی نی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
